Vízkereszti kirándulás, 11-12

Vízkereszti kirándulás, 11-12
Zebegény állomástól indulunk. A zöld sáv jelzést követve haladunk, míg ki nem érünk a településről, ez nagyjából 20 perc. Ekkor áttérünk a zöld kereszt jelzésre! Ezen haladunk tovább, majd nagyjából egy órával a túra kezdete után becsatlakozunk a kék sáv ösvényére (egyenesen megyünk tovább). Ezt követjük; nagyjából 10 perc múlva becsatlakozik a piros sáv is (balra tartsunk).
Ezt az útvonalat a Törökmező turistaházig követjük, ahol letérünk jobbra a kék sávról, itt a zöld kör jelzésen haladunk tovább. A zöld kör elvezet a Fehér-kút mellékforrásához, majd továbbhaladva a Havanna- forráshoz.
Innen veszünk vizet, és itt rakunk tüzet.
Nagyjából fél-háromnegyed órás pihenő után indulhatunk vissza; ugyanazon az úton megyünk, (kék-piros sáv), de amikor az ösvények szétválnak, a piros sávon haladunk tovább. Innentől bő egy óráig a piros sávot követjük, egész addig, míg el nem érjük a zöld háromszög jelzést; erre térünk rá. (Aki könnyíteni szeretne, itt követheti tovább a piros sávot, ami levezeti a városba, Nagymaros-Visegrád állomásra; onnan el lehet gyalogolni Nagymarosra is- jobb a közlekedés)
A zöld háromszög jelzés végénél balra fordulunk, és rövidesen rátérünk a kék kereszt jelzésre. ez már levezet a városba, Nagymaros-Visegrád állomásra, vagy a sárga négyzettel Nagymaros állomásra.